**te scalzi goală**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

te scalzi goală

de tine

de prejudecăţi

într-o mare de întrebări

învolburată

adâncă

imprevizibilă

e singurul tratament cunoscut

te minţi

împotriva acestei epidemii virale

necunoscută

sufocantă

şi nici măcar nu îţi poţi aminti

cine ţi-a atins sufletul

poate în tramvai

la limonadă în centrul vechi

sau poate virusul

te-a găsit online

la o bună dimineaţa pe FB

te arunci teatral nepăsătoare

în întrebările răcoroase

iar rănile îţi par mai puţin dureroase

dar în această mare nebună

iubito

se moare invers

chiar şi atunci

când te crezi vindecată